ต้องเรียนรู้อย่างแยกแยะ
หาคำตอบเลือกตั้ง,การเมืองร้อนๆไม่ต่างไปจากภาวะอากาศอุณหภูมิเฉลี่ยร่ำๆ จะพุ่งไปถึง 40 องศา เข้าไปทุกที เมื่อ 2 ส่วนผสมนี้เข้ามา อยู่ในวังวนเดียวกัน,กลายเป็นกายก็ร้อนใจก็ร้อนไปอย่างช่วยไม่ได้,ยังไงเสียก็ต้องตั้งสติกันให้ดีมองทุกอย่างด้วยแง่ดีมากกว่าแง่ร้ายคงจะทำให้เกิดความสงบในใจได้ไม่มากก็น้อย,เดี๋ยวทุกอย่างก็จะคลี่คลายไปในทางที่ดีได้,ว่ากันถึงการเลือกตั้งที่ผ่านมานั้นในบรรดาพรรคการเมืองที่โดดเด่นขึ้นมารั้งอันดับที่ 1 มากกว่าพรรคการเมืองเก่าแก่ที่จองอันดับ 2 มานานพอสมควร,อนาคตใหม่ ที่มีนายธนาธร จึงรุ่งเรืองกิจ เป็นหัวหน้าพรรค ซึ่งวันนี้ทำท่าจะเป็น พยัคฆ์ติดปีก ไปเสียแล้ว,เมื่อได้เก้าอี้ ส.ส.จำนวนมากอย่างที่ไม่เคยคาดการณ์มาก่อนยังไม่อยากระบุตัวเลข เพราะยังไม่ได้ประกาศอย่างเป็นทางการ,เอาเป็นว่าคงไม่ต่างไปจากตัวเลขเบื้องต้นดังที่ปรากฏ,ว่าไปแล้วพรรคอนาคตใหม่นั้นไม่ค่อยจะอยู่ในสายตาของพรรคการเมืองที่ลงสนามแข่งขันกันเท่าใดนัก นอกจากเห็นว่า เป็นพรรคของคนรุ่นใหม่แต่คงไม่ได้เสียงมากเท่าที่ผลออกมา,จึงถือว่าไม่ใช่คู่แข่งทางการเมืองจึงปล่อยมือ ไม่ได้ให้ความใส่ใจเท่าใดนัก เพียงคิดว่าหากจะได้ ส.ส.เข้ามาก็คงเป็น เสียงของรุ่นใหม่เท่านั้น,ที่เห็นต่อสู้กันหนักหน่อยคงเป็นพรรคการเมืองใหญ่ไม่ว่าจะเป็นเพื่อไทย ไทยรักษาชาติ ประชาธิปัตย์ พลังประชารัฐและภูมิใจไทย,พลันที่พรรคไทยรักษาชาติถูกยุบนั่นแหละ ที่ทำให้เกิดตัวแปร ทางการเมืองใหม่ขึ้นมา แต่ไม่ได้คิดว่าจะเกิดแนวร่วม มุมกลับ,เมื่อมีความเคลื่อนไหวว่าผู้สมัครจากพรรคไทยรักษาชาติ ซึ่งไม่มีสิทธิลงเลือกตั้งแล้วได้เทคะแนนให้อนาคตใหม่เต็มๆ,แทนที่จะพุ่งไปที่เพื่อไทย เพื่อชาติหรือพรรคในเครือข่าย,ที่แน่นอนก็คือไม่มีทางเทไปที่พรรคการเมืองฝ่ายตรงข้ามแน่,ก็เป็นไปเช่นนั้นจริงๆ อย่างเขตเลือกตั้งในหลายจังหวัด โดยเฉพาะพรรคการเมืองที่เคยสู้กันมาตลอดในแต่ละเขต เพราะต่างก็เป็นตัวเต็ง เมื่อคู่แข่งถูกตัดสิทธิไปแล้ว,คู่แข่งก็เลยสบายใจ เพราะแทบจะไม่ต้องออกแรงเท่าใด คิดว่าเป็น ของตาย แล้วจนลืมไปว่ามีการประสานโยกคะแนนให้กับอีกพรรคหนึ่ง,นั่นคือ อนาคตใหม่,ผลการเลือกตั้งที่ออกมาอย่างที่เห็นๆกันอยู่ จนทำให้สอบตกอย่างไม่เชื่อสายตา พลอยทำให้ตัวเลข ส.ส.ที่คาดว่าจะเป็นอย่างนั้นอย่างนี้ด้วยคิดแบบเข้าข้างตัวเอง,ครับปรากฏการณ์นี้เกิดขึ้นในเขตสำคัญหลายจังหวัด จนทำให้ผู้สมัครคนดังไม่ได้เป็น ส.ส. จนทำให้ยอด ส.ส.แปรผันไปอย่างไม่น่าเชื่อ,นั่นเป็นเพราะฉลาดแต่ไม่เฉลียวจนเกิดความผิดพลาด,เหตุต่างๆเหล่านี้จึงเป็นส่วนหนึ่งที่ทำให้การจัดตั้งรัฐบาลเกิดปัญหา เนื่องจาก ส.ส.ของ 2 ขั้วใกล้เคียงกันมาก,ทำให้บรรดาผู้สนับสนุน กองเชียร์คิดว่านี่เป็นชัยชนะที่ยิ่งใหญ่,แต่เนื่องเพราะเคยพูดอะไรไว้ แสดงความเห็นอะไรไว้ บางส่วนก็ก้าวหน้าน่าสนใจ แต่บางส่วนก็หมิ่นเหม่ต่อความมั่นคงแห่งรัฐ,ถ้ายอมรับความจริงตรงนี้ก็จะเข้าใจถึงความเป็นไปได้.,สายล่อฟ้า
ว่ากันถึงการเลือกตั้งที่ผ่านมานั้นในบรรดาพรรคการเมืองที่โดดเด่นขึ้นมารั้งอันดับที่ 1 มากกว่าพรรคการเมืองเก่าแก่ที่จองอันดับ 2 มานานพอสมควร อนาคตใหม่ ที่มีนายธนาธร จึงรุ่งเรืองกิจ
เลือกตั้ง62,ผลการเลือกตั้ง,อนาคตใหม่,ธนาธร จึงรุ่งเรืองกิจ,จัดตั้งรัฐบาล,กล้าได้กล้าเสีย,สายล่อฟ้า,เลือกตั้ง